EkBass/fiwiki-20250220-pages-articles huggingface dataset:
Ilmaisohjelma

Ilmaisohjelma ("freeware-ohjelma") on tietokoneohjelma, jota valmistaja jakaa ilmaiseksi, tavallisesti internetin välityksellä. Ilmaisohjelman tekijä on mahdollisesti luopunut osasta tekijänoikeuksiaan, mutta tavallisesti vain korvaukseton kopiointi suoraan tekijältä on sallittu ja esimerkiksi ohjelman jälleenmyynti on kielletty. Ilmaisohjelmia tekevien yritysten liiketoimintamallissa ilmaisohjelma toimii tavallisesti yrityksen muun tuotteen tai palvelun mainoksena. Ilmaisohjelma voi olla myös mainosohjelma, jolloin ohjelma esittää tekijäyritykseen liittymättömiä mainoksia käyttäjälle. Ilmaisohjelmat jaetaan usein tietokoneen suorittavana koodina, jolloin mukana ei tule lähdekoodia (vertaa vapaa ohjelmisto, avoin lähdekoodi). ==Katso myös== * Abandonware * Ilmaispeli * Shareware Luokka:Ohjelmistot
Natural Selection

Natural Selection on modifikaatio Half-Life -videopelille, joka on yhdistelmä ensimmäisen persoonan ammuntapeliä ja strategiapeliä. Pelin on alun perin kehittänyt Charlie Cleveland. Nykyisin peliä ylläpitää hänen perustamansa yhtiö Unknown Worlds Entertainment. Natural Selectionin ensimmäinen versio julkaistiin vuoden 2002 lopulla, ja on tällä hetkellä versiossa 3.2. == Aiheesta muualla == * Natural Selection * Unknown Worlds Entertainment Luokka:Ensimmäisen persoonan ammuntapelit Luokka:Half-Lifen modit Luokka:Vuoden 2002 videopelit Luokka:Windows-pelit
Ic

Ic tarkoittaa seuraavia: * Consumers International, IC, kansainvälinen kuluttajayhdistysten järjestö * IC, interstitiaalinen kystiitti; krooninen virtsarakon sairaus * IC, venäläinen moottoripyörämerkki * IC, suomalainen yhtye * IC-luokitus, sähkömoottorin jäähdytystapojen luokitusjärjestelmä * ihoon, i.c., latinan ilmauksesta intra cutem, lääkeaineen annosteluohje * Index catalogue, IC, luettelo syvän taivaan kohteista * * Intercity, InterCity, IC, matkustajaliikenteen junatyyppi, käytössä useissa maissa * mikropiiri, IC, englannin sanoista integrated circuit, elektroniikkakomponentti.
Madrid (itsehallintoalue)

Madrid on itsehallintoalue ja maakunta Espanjassa. Madrid sijaitsee maan keskustasangolla, Kastilia ja Leónin ja Kastilia- La Manchan itsehallintoalueiden välissä. Alueen pinta-ala on 8 027 neliökilometriä ja väkiluku 6 507 184 vuonna 2017. Yli puolet väestöstä asuu itsehallintoalueen ja koko Espanjan pääkaupungissa Madridissa. Muita suuria kaupunkeja ovat muun muassa Alcalá de Henares, Móstoles, Fuenlabrada, Leganés, Getafe ja Aranjuez. Kaikkiaan alueella on 179 kuntaa. == Historia == Madrid oli ennen osa historiallista Uutta-Kastiliaa (Castilla la Nueva), mutta siitä tehtiin oma itsehallintoalueensa itsehallintojärjestelmän astuessa voimaan 1. maaliskuuta 1983. Muut Uuden-Kastilian maakunnat muodostavat nykyään Kastilia- La Manchan itsehallintoalueen. == Seutukunnat == Toisin kuin useimmat Espanjan itsehallintoalueista, Madrid muodostuu vain yhdestä maakunnasta. Maakunta jakautuu edelleen 11 piirikuntaan (comarca): * Capital y Área Metropolitana * Cuenca Alta del Manzanares * Cuenca del Alberche * Cuenca del Henares * Cuenca del Jarama * Cuenca del Tajo * Cuenca del Tajuña * Guadarrama Río * Guadarrama Sierra * Sierra Norte * Sur == Nähtävyydet == Pääkaupungin lisäksi maakunnassa on useita muitakin nähtävyyksiä: * Alcalá de Henaresin yliopisto ja kaupungin vanhat osat * Aranjuezin kuninkaallinen palatsi * El Escorialin luostari- ja palatsikompleksi * Santa Cruz del Valle de los Caídos, muistomerkki Espanjan sisällissodassa kaatuneille == Urheilu == Madridin itsehallintoalueelta on kotoisin neljä Espanjan pääsarjassa Primera Divisiónissa pelaavaa jalkapalloseuraa: Real Madrid, Atlético Madrid, Getafe ja Rayo Vallecano. San Sebastián de los Reyesin kunnassa sijaitsevalla Jaraman moottoriradalla ajettiin Formula 1 -sarjan Espanjan GP:tä vuosina 1968, 1970, 1972, 1974, 1976–1979 ja 1981. == Lähteet == == Aiheesta muualla == * Comunidad de Madrid *
CIH

CIH, myös Chernobyl tai Spacefiller-virus, oli yksi vahingollisimmista maailmalla liikkuneista tietokoneviruksista. Se aktivoitui ensimmäisen kerran vuonna 1999, ja se toimii sekä Windows 95- että Windows 98 -käyttöjärjestelmissä, mutta ei enää Windows NT -käyttöjärjestelmissä. Tšernobylin ydinvoimalaonnettomuuden vuosipäivänä 26. huhtikuuta virus ylikirjoittaa ensimmäiset 2 048 sektoria eli megatavun kiintolevystä, eli MBR:n roskalla, kunnes kone kaatuu, eikä sitä saa enää käynnistettyä uudelleen ilman että käyttää ulkoisia MBR:n korjaustyökaluja (kuten vaikka fix- cihhttps://www.grc.com/fix-cih.htm) ja kiintolevyn sisältö on mahdotonta lukea ilman ulkoisia työkaluja. CIHin toinen aktivoitumistapa on kirjoittaa tietynmallisten koneiden BIOSin flash-muistin päälle, jonka seurauksena tietokone ei enää käynnisty, jollei BIOS-piiriä vaihdeta uuteen. Virus sinällään on leviämiskyvyiltään huono, koska se ei osaa käyttää verkkoyhteyksiä hyväkseen. CIH kirjoittaa kuitenkin itsensä tiedostoissa olevaan tyhjään tilaan, eikä tiedostojen perään kuten viruksilla yleensä ennen CIH-virusta oli tapana. CIH-virus oli näin ilmestyessään aikaansa edellä ja tuotti virustorjunnalle vaikeuksia. Virus pääsi leviämään laajalle saastuneiden tiedostojen avulla. Sitä jaeltiin muun muassa Origin Systemsin sivustolta, eräällä sivustolla olleen SiN-pelin demon mukana, ainakin kolmen eurooppalaisen pelilehden kylkiäisenään toimittamien CD-levyjen mukana, Yamahan CD-ROM-asemien ohjelmistopäivityksen mukana ja eräiden IBM:n Aptiva- koneiden mukana.F-Securen viruskuvaus CIH-viruksesta == Lähteet == Luokka:Tietokonevirukset
Tilikausi

Tilikausi on yrityksen tai muun kirjanpitovelvollisen kirjanpidossa ajanjakso, jonka aikaisesta kirjanpitomateriaalista tehdään tilinpäätös. Suomen kirjanpitolain mukaan yrityksen tilikausi on 12 kuukautta . Tästä voidaan kuitenkin erityisistä syistä poiketa, mikäli yritys tai elinkeinonharjoittaja hakee poikkeavaa tilikautta. Kirjanpitolain mukaan esimerkiksi toimintaa aloitettaessa tai lopetettaessa taikka tilinpäätöksen ajankohtaa muutettaessa tilikausi saa olla lyhyempi tai pitempi, kuitenkin enintään 18 kuukautta. Usein tilikautena pidetään normaalia kalenterivuotta mutta se ei ole pakollista kahdenkertaista kirjanpitoa pitäville. Yhdenkertaista kirjanpitoa pitävän yrityksen tilikausi on aina kalenterivuosi. Totaalitilikausi tarkoittaa yrityksen kaikkien tilikausien (perustamisesta lopettamiseen) yhteenlaskettua kokonaisuutta. Vain totaalitilikauden perusteella voidaan tarkasti määritellä, onko yritys ollut kannattava, koska mahdollisuutta esimerkiksi saatavien ja sijoitusten arvon eri tulkintoihin ei ole. Kirjanpitovelvollisen kaikilla liikkeillä, siis kaikilla samaan konserniin kuuluvilla yrityksillä, on oltava sama tilikausi . Muussa tapauksessa konsernitilinpäätöksen tekeminen olisi käytännössä mahdotonta. == Lähteet == Luokka:Sijoittaminen Luokka:Kirjanpito Luokka:Seulonnan keskeiset artikkelit
Vihertikka

Vihertikka (Picus viridis) on tikkoihin kuuluva lintulaji. == Koko ja ulkonäkö == Vihertikan höyhenpeite on pääosin vihreä. Se on selkäpuolelta tummempi, silmien ympäristö on musta ja päälaki on punainen. Koiraalla on punaista mustan viiksijuovan keskellä. Nokka ja jalat ovat harmaat. Täysikasvuisen vihertikan pituus on 30–35 senttimetriä, siipien kärkiväli 45–51 senttiä ja paino noin 200 grammaa. Vihertikka muistuttaa suuresti harmaapäätikkaa, joka on hieman pienempikokoinen. Harmaapäätikalla on vähemmän mustaa silmien ympäristössä, ja ainoastaan koiraalla on päässä punaista, otsassa. Vihertikan päästä puuttuu puolestaan harmaapäätikalle tyypillinen harmaa väri. Euroopan vanhin rengastettu vihertikka on ollut brittiläinen 15 vuoden ja kahden kuukauden ikäinen yksilö. == Levinneisyys == Vihertikkaa tavataan pääosassa Eurooppaa ja osassa läntistä Aasiaa. Sen pesimäalue ulottuu Ranskasta ja Britanniasta Kaukasiaan ja Keski-Venäjälle. Yli puolet sen populaatiosta epäillään esiintyvän Saksassa ja Ranskassa. Maailman populaation kooksi arvioidaan 920 000 – 2,9 miljoonaa yksilöä. Vaikka vihertikka pesii sekä Ruotsissa että Virossa, Suomessa se on erittäin harvinainen harhailija, ja se on tavattu täällä vain kahdeksan kertaa. Vihertikan tiedetään olevan paikkauskollinen laji ja välttelevän laajojen aukeiden paikkojen ylittämistä, joten Itämeri lahtineen estää tehokkaasti lajin leviämisen Suomeen. Suurin osa Suomessa vihertikkoina ilmoitetuista linnuista paljastuu myöhemmin harmaapäätikoiksi. Ruotsissa vihertikkoja arvioidaan pesivän 13 000–23 000 paria. Virossa laji on harvinainen, ja sitä arvioidaan siellä pesivän vain 10–20 paria. Sekä Ruotsin että Viron vihertikkakannat ovat taantuneet viime vuosikymmeninä. == Elinympäristö == Vihertikan tyypillistä elinympäristöä ovat harvahkot metsät. Lajia tavataan myös talousmetsissä, kunhan niissä on riittävästi vanhoja puita. == Lisääntyminen == Vihertikka hakkaa oman pesäkolonsa yleensä lehtipuuhun ja munii sinne viidestä seitsemään munaa huhti–toukokuussa. Haudonta-aika on 15–17 päivää, molemmat emot hautovat. Samoin ne yhdessä hoitavat poikasiaan, jotka lähtevät pesästä lentokykyisinä 3–4 viikon iässä. == Ravinto == Vihertikan pääasiallista ravintoa ovat muurahaiset mutta se syö kaikkia puissa eläviä hyönteisiä. Vihertikka viihtyy myös talviruokintapaikoilla. == Lähteet == == Aiheesta muualla == * Luokka:Vihertikat Luokka:Seulonnan keskeiset artikkelit
Tikkalinnut

Tikkalinnut (Piciformes) on lintujen lahko. Tikkalintuihin kuuluu luokittelusta riippuen 3–6 heimoa.BirdLife Suomen arkisto (2000): Lahkot, heimot ja niiden lajimäärät Luettu 6.4.2011 Entinen seppien (Capitonidae) heimo on nykyisin yhdistetty tukaanien (Ramphastidae) heimoon.BirdLife Suomi: muutetut heimonimet Luettu 6.4.2011 Joskus jakamarit ja laiskurit erotetaan tikkalinnuista omaan Galbuliformes-lahkoonsa. == Suomessa tavatut lajit == Suomessa on tavattu yhdeksän tikkalintulajia, jotka kaikki kuuluvat tikkojen (Picidae) heimoon.Suomessa tavatut lintulajit Rariteettikomitea, BirdLife Suomi. Luettu 6.4.2011 Viher- ja tammitikka ovat satunnaisvieraita, mutta muut kuuluvat maan vakituiseen pesimälajistoon. * Käpytikka – Dendrocopos major * Pikkutikka – Dendrocopos minor * Valkoselkätikka – Dendrocopos leucotos * Tammitikka – Dendrocopos medius * Palokärki – Dryocopus martius * Käenpiika – Jynx torquilla * Pohjantikka – Picoides tridactylus * Harmaapäätikka – Picus canus * Vihertikka – Picus viridis == Katso myös == * Suomessa pesivät tikkalinnut pesimäkantakokoineen ja uhanalaisuusluokkineen == Lähteet == * Luokka:Seulonnan keskeiset artikkelit
Kampiakseli

Kampiakseli on akseli, jossa osa akselista kiertää epäkeskisesti varsinaisen akselin ympäri ja tähän epäkeskiseen osaan on nivelöity kampi tai polttomoottoreiden yhteydessä kiertokanki. Kampiakseli on yleisin mekanismi, jolla suoraviivainen liike muutetaan pyöriväksi tai päinvastoin. Kampimekanismilla saadaan työntävä tai vetävä voima muutettua vääntömomentiksi. == Historia == Kampiakseli keksittiin Kiinassa 200-luvulla, ja myös roomalaiset tunsivat sen. Yksinkertaisen kampiakselin kehitti myös Al- Jazari 1200-luvulla. == Kampiakseli polttomoottorissa == Polttomoottorissa kampiakseli on keskeinen osa, joka muuntaa kiertokankien välityksellä mäntien suoraviivaisen, edestakaisen liikkeen kiertoliikkeeksi. Moottorin tuottama mekaaninen teho otetaan yleensä käyttöön kampiakselilta. Kampiakseli voidaan valmistaa valamalla tai takomalla ja joissakin erikoistapauksissa se kootaan erillisistä kappaleista. Kampiakseli voi olla umpiterästä tai osittain ontto. Kampiakseli on tuettu moottorin runkoon (sylinteriryhmään) runkolaakereilla, ja päittäissuunnassa sitä ohjaa erityinen päittäislaakeri. Kampiakselin sitä osaa, johon kiertokanki on laakeroitu, kutsutaan kammentapiksi. Laakereina käytetään autonmoottoreissa jokseenkin poikkeuksetta liukulaakereita, mutta varsinkin 2-tahtimoottoreissa myös vierintälaakereita. Kampiakselissa on usein tasapainotuspainoja, joiden avulla ”epämuotoisen” mutkikas akseli saadaan pyörimään värinättömästi. Kampiakselin toisessa päässä on vauhtipyörä, joka tasoittaa akselin pyörintää, ja vastakkaisessa päässä saattaa lisäksi olla värinänvaimennin. Kampiakselin etupää pyörittää hammas- tai ketjupyörän avulla jakohihnaa tai -ketjua nokka-akselin toimintaa varten. Kampiakselin liikettä käytetään usein myös muun muassa latausgeneraattorin käyttämiseen. Autonmoottorit tehdään yleensä useampisylinteriseksi, jolloin saavutetaan tasaisempi käynti. Kuitenkin useissa pienissä moottoreissa, kuten mopoissa ja puutarhakoneissa, saattaa olla vain yksi mäntä, jolloin tarvitaan suhteellisesti raskaampi vauhtipyörä, jotta männällä riittäisi voimaa palata alkuperäiseen asemaansa. Mäntien lukumäärä ja sijoittelutapa toisiinsa sekä kampiakseliin nähden on eräs moottorityyppien lajitteluperuste. Tyyppejä ovat muun muassa rivimoottori, jossa kaikki männät ovat rivissä rinnakkain; V-moottori, jossa männät ovat kahdessa rivissä kampiakselin päästä katsottuna V:n muodossa ja vastakkaisten sylinterien kiertokanget kiinnittyvät samalle kammentapille; W-moottori, jossa männät ovat kolmessa tai useammassa rivissä; sekä vastaisku- eli bokserimoottori, jossa vastakkaisten sylinterien männät on laakeroitu omille kammentapeilleen ja liikkuvat vastakkaisiin suuntiin. Lentokoneiden moottorina aikoinaan vallitsevana olleessa tähtimoottorissa kampiakseli on keskellä moottoria ja männät sen ympärillä tähden muodossa. == Lähteet == == Aiheesta muualla == Luokka:Moottorit Luokka:Polttomoottorit Luokka:Seulonnan keskeiset artikkelit
PW-5

Politechnika Warszawska PW-5 Smyk (Puolaksi: "Pieni ilkimys") on Puolalainen purjelentokone, joka kehitettiin Warsaw University of Technology:ssa. Se kehitettiin World Class-luokan kilpailuihin. Tarkoituksena oli saada aikaan halpa ja luotettava purjekone, joka laskisi purjelentoharrastuksen kustannuksia. Kone valittiin kilpailun perusteella ja sen suunnitteli puolalainen tehdas. Kone on myös valmistettu Puolassa. == Tekniset tiedot == Kärkiväli 13,44 m Siipipinta-ala 10,16 m² Pituus 6,22 m Tyhjämassa 185 kg Suurin lentoonlähtömassa 300 kg Suurin lentonopeus 220 km/h Sakkausnopeus 62 km/h Liitoluku 33 Suurimmat sallitut kiihtyvyydet +5,3 / -2,65 g ==Lähteet== ===Viitteet=== == Aiheesta muualla == ===Yleiset=== *PW-5 World Class Sailplane Luokka:Puolalaiset purjelentokoneet Luokka:1990-luvun purjelentokoneet
Methone (kuu)

Methone (väliaikainen nimi: S/2004 S1) on Saturnuksen kuu, joka löydettiin Cassini-Huygens -luotaimen ottamista kuvista vuonna 2004.http://planetarynames.wr.usgs.gov/Page/Planets#SaturnianSystem Methone kiertää Saturnusta 194 000 kilometrin etäisyydellä ja sen halkaisija on noin 3 km. Kuu sijaitsee Mimaksen ja Enceladuksen kiertoratojen välissä. Kuun löytymisestä ilmoitettiin samaan aikaan kuin Pallenen (S/2004 S2) löytymisestä. == Lähteet == == Aiheesta muualla == Luokka:Saturnuksen kuut
Pallene (kuu)

Pallene (väliaikainen nimi: S/2004 S2) on Saturnuksen kuu, joka löydettiin Cassini-Huygens -luotaimen ottamista kuvista vuonna 2004.http://planetarynames.wr.usgs.gov/Page/Planets#SaturnianSystem Pallene kiertää Saturnusta 211 000 km:n etäisyydellä ja sen halkaisija on noin 4 km. Kuu sijaitsee Mimaksen ja Enceladuksen kiertoratojen välissä. Kuun löytymisestä ilmoitettiin samaan aikaan kuin Methonen (S/2004 S1) löytymisestä. == Lähteet == == Aiheesta muualla == Luokka:Saturnuksen kuut
GSG 9

GSG 9 () on Saksan liittovaltion poliisin (Bundespolizei) terrorisminvastainen erikoisyksikkö. GSG 9 perustettiin kaksi kuukautta vuoden 1972 kesäolympialaisten verilöylyn jälkeen. Musta syyskuu -järjestön terroristien ottamien israelilaisten panttivankien pelastamisoperaation aikana sai surmansa 10 panttivankia, viisi terroristia ja yksi poliisi. GSG 9 vapautti 18. lokakuuta 1977 Mogadishussa kaikki palestiinalaisterroristien lentokonekaappauksessa ottamat 91 panttivankia. Kolme neljästä terroristista sai surmansa vapautusoperaatiossa. == Lähteet == == Aiheesta muualla == *Bundespolizein kotisivu Luokka:Terrorismi Luokka:Saksan poliisitoimi Luokka:Erikoisjoukot Luokka:Saksalaiset sotilasyksiköt Luokka:Puolisotilaalliset järjestöt
Maalari

Maalari on henkilö, joka maalaa rakennuksia, autoja tai huonekaluja. Maalari voi tehdä myös tapetointia, laatoitusta ja muita pintakäsittelytöitä. Maalarin erikoistumisaloja: * koristemaalaus * hiekkapuhallus * rakennusmaalaus * korroosionestomaalaus * erikoismaalaus == Aiheesta muualla == *Pintakasittelyalan perustutkinto (Opintoluotsi) *Rakennusmaalarin ammatinkuvaus (Ammattinetti) *Koristemaalarin ammatinkuvaus (Ammattinetti) Luokka:Rakennusalan ammatit Luokka:Tekniikan ja liikenteen alan tutkinnot Luokka:Toisen asteen tutkinnot Luokka:Käsityöammatit
Moraalinen universalismi

Ihmisoikeusetiikka eli moraalinen universalismi on humanistinen näkemys, jonka mukaan jo nyt on löydettävissä kaikille (järkeville) moraalisille järjestelmille suurin yhteinen nimittäjä, vaikkei absoluuttisen moraalin sisällöstä ikinä päästäisi yhteisymmärrykseen. Tätä suurinta mahdollista yleisesti hyväksyttävien sääntöjen joukkoa tulee vaalia kaiken etiikan pohjana. Oikeusetiikassa tekojen moraalisuutta ei arvoida yleisten periaatteiden mukaan, kuten seuraus- tai velvollisuusetiikassa. Etiikan lähtökohtana ovat sen sijaan ihmisten ja ihmisryhmien väliset suhteet. Koska eri uskonnollisissa perinteissä ja kulttuureissa on huomattavaa erimielisyyttä etiikasta, sekulaarilla tavalla kaikkia sitovalle etiikalle on tarve. == Määritelmä == Käytännössä oikeusetiikka käsittää sellaisia moraaliohjeita kuin ihmisoikeudet tai rikokset ihmisyyttä vastaan. Näitä sääntöjä valvotaan perustuslain avulla ja Kansainvälisen rikostuomioistuimen kautta. Moraaliset kamppailut ovat usein taisteluja oikeuksista. Nykyajan demokraattisen valtion kansalaiselle kuuluu sellaisia oikeuksia kuten sanan- ja ilmaisunvapaus, yksityisyydensuoja, äänioikeus ja omistusoikeus. Oikeuksia ei voi toteuttaa ilman vapautta, ja tiettyihin oikeuksiin kuuluu vastapuolen velvollisuus, kuten työntekijän oikeus saada työstään palkkaa. Jos vastapuoli ei noudata velvollisuuttaan, oikeus ei toteudu. Oikeusetiikkaan kuuluu myös liberalistinen etiikka. Se ei säädä tarkkoja moraalinormeja kuten velvollisuusetiikka. Liberalistinen etiikka käsittää erilaisia etiikan teorioita, joiden mukaan ihmisen pitää saada toimia vapaasti kuitenkin rajoittamatta toisten vapautta, ja näissä rajoissa jokainen saa toteuttaa itseään parhaaksi katsomallaan tavalla. == Kritiikkiä == Vaikka oikeudet ovat tärkeitä, ne eivät ratkaise kaikkia moraalisia ongelmia. Voidaan kysyä, milloin oikeuksien toteuttaminen loukkaa toisten ihmisten vapauksia, ja onko oikeuksia muillakin kuin ihmisillä. Oikeuksien toteutumista tulee tarkastella tapauskohtaisesti, eikä niistä voida esittää kovin yleisiä sääntöjä. Kun keskitytään oikeuksiin, yksilön velvollisuudet ja vastuut saattavat unohtua. Oikeusetiikan näkökulmasta sellaisen henkilön toiminnassa ei ole moittimista, joka laiminlyö yhteiskunnallisia velvollisuuksiaan vaikka kykenisi siihen, viettää päivät kotonaan alkoholijuomia nautiskellen ja musiikkia kuunnellen, mutta velvollisuusetiikko olisi eri mieltä hänen moraalistaan. Klassinen liberalisti uskoo ihmisen perimmäiseen hyvyyteen. Voidaan kysyä, ovatko ihmiset luonnostaan niin hyviä, että yhteiskunnan olisi parempi olla puuttumatta elämäämme. Jos yhteiskunnassa varallisuuserot kasvavat liian suuriksi, liberalistinen etiikka ei riitä korjaamaan sitä. Usein ajatellaan, että tarvitaan erilaisia sopimuksia, joilla ihmiset sopivat yhteisistä pelisäännöistä. == Katso myös == * Moraalinen relativismi == Lähteet == Luokka:Etiikan suuntaukset Luokka:Hyveet Luokka:Metaetiikka
Lager

Lager on maailman yleisin oluttyyppi. Se on yleisnimitys pohjahiivaoluille. Esimerkiksi useimmat suomalaiset suositut olutmerkit ovat lager-tyyppisiä. Lagerolut syntyi Keski-Euroopassa 1800-luvun alkupuolella. Sana lager tulee saksan kielen sanasta Lager, varasto. ==Valmistaminen== Lagerien käyminen aloitetaan perinteisesti noin viidestä asteesta. Tästä lämpötila saa nousta noin yhdeksään asteeseen, josta se lasketaan takaisin viiteen. Lämmityskierroksia voidaan käyttää useita. Varastointi kestää noin kolmesta viikosta kolmeen kuukauteen.Jackson s. 10 ==Katso myös== *Luettelo oluttyypeistä *Ale == Lähteet == * ===Viitteet=== == Aiheesta muualla == Luokka:Oluttyypit Luokka:Pohjahiivaoluet Luokka:Seulonnan keskeiset artikkelit
Charon

Charon oli raahelainen vuonna 1992 perustettu goottimetalliyhtye. == Historia == Yhtyeen perustivat rumpali Antti Karihtala, basisti Teemu Hautamäki, kitaristi Pasi Sipilä ja kitaristi Jasse Hast. Laulaja Juha-Pekka Leppäluoto liittyi yhtyeeseen 1995. Kitaristit Hast ja Sipilä ovat sittemmin jättäneet yhtyeen, ja heidän tilalleen on tullut Lauri Tuohimaa. Charon soitti alun perin death metalia. Leppäluodon liittymisen myötä tyyli muuttui kevyemmäksi. Yhtyeen ensimmäinen studioalbumi Sorrowburn ilmestyi vuonna 1998. ”Little Angel”-singlestä (2001) alkaen yhtyeen julkaisut ovat nousseet Suomen viralliselle listalle. Yhtye lopetti toimintansa heinäkuun lopussa 2011. Sen jäsenet aikovat jatkaa musiikin parissa.http://www.charon.fi/ Rumpali Antti Karihtala soittaa nykyisin KYPCK-yhtyeessä. Yhtye tekee keikkoja nykyään vain satunnaisesti, esimerkiksi Charon esiintyi duona nimellä "JP Leppäluoto & Lauri Tuohimaa Plays Charon" 31. lokakuuta 2015 This is Halloween -tapahtumassa. == Jäsenet == * Teemu Hautamäki – basso (1992–2011) * Antti Karihtala – rummut (1992–2011) * Juha-Pekka Leppäluoto – laulu, piano (1995–2011) * Lauri Tuohimaa – kitara (2004–2011) === Entiset jäsenet === * Jasse Hast – kitara (1992–2003) * Pasi Sipilä – kitara (1992–2010) == Diskografia == === Studioalbumit === * * * * * === Kokoelma-albumit === * === Singlet === * Little Angel (2001) * In Trust of No One (2003) * Religious/Delicious (2003) * Ride on Tears (2005) * Colder (2005) * The Cure (2010) === Demot === Inexorable Reciprocation @ Encyclopardia Metallum * :# Not Receptive :# Invert the Proselytize :# Pleasure of Earth :# Decline :# Subterrian Beyond Promo 1993 @ Encyclopardia Metallum * :# :# Dies Irae @ Encyclopardia Metallum * :# :# :# :# Pilgrimage-Promo-95 @ Encyclopardia Metallum * :# :# :# :# == Lähteet == == Aiheesta muualla == * Charonin sivusto * * * * Luokka:Seulonnan keskeiset artikkelit
Jussi Vehviläinen

Jussi-Pekka Vehviläinen (s. 8. joulukuuta 1977 Kuopio) on suomalainen motocross-ajaja. Vehviläinen kilpaili motocrossissa 1980-luvun loppupuolelta lähtien. Ensimmäisen MM-osakilpailunsa hän ajoi vuonna 1994 ja ensimmäiset MM- pisteensä vuonna 1995. Palkintopallisijoitukseen hän ylsi ensimmäisen kerran vuonna 2001. Vuonna 2007 Vehviläinen ajoi MM-pronssille MX3-luokassa. MM- mitalillaan hän oli ensimmäinen henkilökohtaisen MM-mitalin ottanut suomalainen motocross-ajaja sitten Pekka Vehkosen vuoden 1990 MM-hopean. MM- joukkuekilpailuista Vehviläisellä on kaksi MM-pronssia vuosilta 2002 ja 2003. Vehviläinen joutui lopettamaan motocross-uransa huipputasolla ennen kauden 2008 alkua olkapäävamman vuoksi. == Saavutuksia == * 1998 SM-sarja 125cc 3. * 1999 MM-joukkue Indaiatuba Brasilia 11., Saksan Mestaruus-sarja 125cc ja 250cc 3. * 2000 MM-250cc 15., MM-Supercross 10., MM-joukkue 8., Saksan Mestaruus- sarja 250cc 3. * 2001 MM-250cc 8., MM-joukkue Namur Belgia 10. * 2002 MM-250cc 9., MM-joukkuepronssia * 2003 MM-joukkuepronssia * 2004 MM-joukkue 6. * 2006 MM-joukkue 10., SM-joukkuekultaa SiiVen joukkueessa * 2007 MM-pronssia MX3 == Tallit == * 1998 Team Brandt-Honda * 1999–2000 Team Sarholz-Honda * 2001–2005 Team Cas-Honda * 2006 Team Motovision-Suzuki == Lähteet == * Jussi Vehviläisen esittely jussivehvilainenmx.com -sivustolla , viitattu 11.9.2007 === Viitteet === == Aiheesta muualla == * http://www.jussivehvilainenmx.com/ Luokka:Suomalaiset motocrosskuljettajat Luokka:Vuonna 1977 syntyneet Luokka:Elävät henkilöt
ENFJ

ENFJ on persoonallisuustyyppi, joka on Myers-Briggs-tyyppi-indikaattorin asteikolla ekstrovertti, intuitiivinen, tunteva ja järjestelmällinen. ENFJ:tä kuvaillaan usein opettajaksi tai mielikuvitukselliseksi yhteensovittajaksi. Muita kuvailevia ammatteja ENFJ:lle ovat poliitikko, terapeutti, myyjä ja sosiaalityöntekijä. MBTI SF SF ST ST NF NF NT NT Yhteensä IJ ISFJ 13,8 % ISTJ 11,6 % INFJ 1,5 % INTJ 2,1 % 29,0 % EJ ESFJ 12,3 % ESTJ 8,7 % ENFJ 2,4 % ENTJ 1,8 % 25,2 % EP ESFP 8,5 % ESTP 4,3 % ENFP 8,1 % ENTP 3,2 % 24,1 % IP ISFP 8,8 % ISTP 5,4 % INFP 4,4 % INTP 3,3 % 21,9 % Yhteensä 43,4 % 43,4 % 30,0 % 30,0 % 16,4 % 16,4 % 10,4 % 10,4 % Tunnettuja ENFJ:iä ovat Sean Connery, Ronald Reagan, Dennis Hopper, Gene Hackman, François Mitterrand, Abraham Maslow, Mihail Gorbatšov ja John Cusack. ==Lähteet== ==Aiheesta muualla== * http://keirsey.com/personality/nfej.html * http://bloginality.love- productions.com/enfj.php * http://www.typelogic.com/enfj.html * http://www.personalitypage.com/ENFJ.html - Kuvauksia ENFJ-luonteesta. Luokka:Persoonallisuustyypit
Vehnäolut

Vehnäolut on olut, jonka valmistuksessa käytetään vehnää. Yleensä valmistukseen käytetään myös ohramallasta. Tavallisesti vehnäoluiden panemisessa käytetään pintahiivaa. Tunnetuimmat vehnäoluet tulevat Saksasta ja Belgiasta. Vehnäolut tarjoillaan tyypillisesti tyylille ominaisesta tiimalasia muistuttavasta vehnäolutlasista. == Vehnäoluttyyppejä == * Hefe-Weizenbier, suodattamaton, samea vehnäolut, jossa yleensä on hedelmäinen banaanin aromi ja maku on hiilihappoinen virkistävä. Hiivaa ei suodateta pois, joten pullon pohjalle jää hiivaa. * Kristall-Weizenbier, suodatettu, kirkas vehnäolut, josta hiivasakka puuttuu. * Dunkel-Weizenbier, tumma, suodattamaton vehnäolut. * Berliner Weisse, erittäin vehnäinen ja hapan oluttyyli Berliinistä. * Weizenbock, vahva, tumma vehnäolut. Maltaisempi ja alkoholipitoisempi kuin muut vehnäoluet. * Witbier, belgialainen vehnäolut, ”valkoinen olut”. Vaaleita, kirpeitä oluita, joita on tyypillisesti maustettu appelsiininkuorilla ja korianterilla. * American Wheat, väriltään kultaisia tai vaalean meripihkan värisiä amerikkalaisia vehnäoluita. Vehnäoluesta käytetään saksan kielessä etelä-Saksassa ja Itävallassa myös Weißbier- nimitystä (kirjoitetaan myös Weissbier). Myös spontaanikäymisellä valmistetuissa lambiceissa käytetään vehnää, mutta niitä ei tavallisesti kutsuta vehnäoluiksi. Luokka:Oluttyypit Luokka:Pintahiivaoluet Luokka:Seulonnan keskeiset artikkelit
Ararat

Ararat (; ) on Turkin korkein vuori, korkeudeltaan 5 137 metriä. Ararat sijaitsee 16 kilometriä länteen Iranin rajalta ja 32 kilometriä etelään Armenian rajalta. Ararat on uinuva tulivuori ja ollut viimeksi aktiivinen 1840. Raamatussa Ararat mainitaan Nooan arkin rantautumispaikaksi vedenpaisumuksen jälkeen. Vaikkakin vuori sijaitseekin nykyisin Turkin puolella, Ararat on Armenian kansallissymboli ja näkyvissä monista paikoista maassa, myös pääkaupunki Jerevanista. Ararat on myös päätynyt Armenian vaakunaan. Lisäksi joitakin armenialaisia tuotteita (mm. brandy ja savukkeita) on nimetty vuoren mukaan. Vuori ympäristöineen on kansallispuisto vuodesta 2004. == Katso myös == * Aratta * Luettelo suurimmista prominensseista * Luettelo maiden korkeimmista kohdista == Lähteet == == Aiheesta muualla == Luokka:Turkin tulivuoret Luokka:Raamatun paikat Luokka:Turkin vuoret Luokka:Ağrın maakunta Luokka:Iğdırin maakunta Luokka:Armenian kansallissymbolit
Slangi

Slangi on tietyn pienryhmän puhetapa, ”sosiaalinen murre”, joka poikkeaa yleiskielestä sanastoltaan ja tyyliltään. Pienryhmiä voivat olla esimerkiksi ikä- tai harrastusryhmät. Yleisesti slangi tarkoittaa kielimuotoa, joka ei ole paikallismurre eikä erikoisalan kieltä vaan jonkin sosiaalisen ryhmän oma kielimuoto. Käytännössä myös joidenkin ammattialojen kieltä kutsutaan usein slangiksi, mutta oikeampi nimitys olisi jargon. Slangille on ominaista, että se muuttuu nopeasti ja pysyy siten elävänä. Kielikuvien eli metaforien käyttö ei tavallisesti kuulu slangiin, mutta kiertoilmaukset ovat yleisiä. Slangissa saatetaan suosia tietynlaista sananmuodostustapaa. Tunnettuja slangeja ovat muun muassa Stadin slangi, inttislangi, kaanaan kieli ja nettislangi. == Kirjallisuutta == * * == Aiheesta muualla == * Urban Dictionary. * Urbaani sanakirja. Luokka:Seulonnan keskeiset artikkelit
Intian valtameri

Intian valtameri on maailman kolmanneksi suurin vesialue, joka sijaitsee Afrikan, Aasian, Australian ja Eteläisen jäämeren välissä.CIA Factbook Bab el Mandeb yhdistää sen Punaiseenmereen, Hormuzinsalmi on reitti Persianlahdelle, Malakansalmi on tärkeä reitti Indonesiassa Tyynellemerelle, Suezin kanavaa pääsee Välimerelle ja Lombokinsalmesta Tyynellemerelle. ==Mitat reunamerineen== Pinta-ala 69 876 000 km2 Keskisyvyys 3 854 m Suurin syvyys 7 455 m Suurin leveys 10 200 km Suurin pituus 9 400 km Tilavuus 269 302 000 km3 == Taloudellinen merkitys == Intian valtameri on merkittävä rahdin kuljetusreitti Lähi-idän, Afrikan ja Itä-Aasian ja toisaalta Euroopan ja Amerikan välillä. Sitä pitkin kulkee etenkin öljyä Persianlahdelta ja Indonesiasta. Kalastuksella on merkitystä rantavaltioille sekä paikallisesti että vientituotteina. Merkittävimmät saaliit ovat katkaravut ja tonnikala. Merenalaisia fossiilisten polttoaineiden esiintymiä on löydetty Saudi-Arabian, Iranin, Intian ja Länsi-Australian edustalta. == Ilmasto == Aasian mantereen vaikutuksesta merialueen pohjoisosassa puhaltaa koillismonsuuni joulukuusta huhtikuuhun ja lounaismonsuuni kesäkuusta lokakuuhun. Trooppisia hirmumyrskyjä, joita kutsutaan Intian valtamerellä sykloneiksi, esiintyy merialueen pohjoisosassa sekä touko-kesäkuussa että loka-marraskuussa. Etelämpänä – Madagaskarilta Pohjois-Australiaan ulottuvalla vyöhykkeellä – niitä tavataan tammi-helmikuussa. == Merivirrat == Intian valtamerellä kulkee seitsemän suurta merivirtaa. Likimain pitkin päiväntasaajaa kulkee kolme virtaa: idästä länteen pohjoinen ja eteläinen päiväntasaajanvirta, ja niiden välissä päiväntasaajan paluuvirtaus lännestä itään. Kylmä Länsi-Australian virta tuo vettä eteläiseltä jäämereltä Australian rannikkoa pitkin pohjoiseen, lämpimät Aguilhasin ja Mosambikin virrat seurailevat Afrikan rannikkoa päiväntasaajalta etelään. Niiden välissä kulkee Eteläisen Intian valtameren virta, jonka lasketaan joskus olevan osa Länsituulten virtaa. == Intian valtamereen kuuluvia vesialueita == *Arabianmeri *Bengalinlahti *Mosambikin kanaali *Timorinmeri *Andamaanienmeri *Adeninlahti *Punainenmeri *Persianlahti *Sawunmeri == Intian valtameren saaria == === Itsenäisiä saarivaltioita === *Madagaskar *Sri Lanka *Komorit (Komorien saaristossa) *Seychellit *Malediivit *Mauritius === Ranskaan kuuluvia saaria === *Réunion *Mayotte (Komorien saaristossa) === Yhdistyneen kuningaskunnan hallinnassa olevia saaria === *Chagossaaret == Lähteet == == Aiheesta muualla == Luokka:Seulonnan keskeiset artikkelit
Maa on syntinen laulu

Maa on syntinen laulu on Timo K. Mukan vuonna 1964 julkaistu romaani.Fennica – Suomen kansallisbibliografia (Arkistoitu versio) Teos kuvaa pienen lappilaisen kylän elämää 1940-luvun lopulla ja Lapin luontoa sekä seksuaalisuutta, uskontoa ja kuolemaa. Kirja on Mukan esikoisromaani, joka julkaistiin hänen ollessaan vain 19-vuotias. Teos on kirjoitettu balladimaiseen tyyliin. Rauni Mollberg on ohjannut romaanin pohjalta samannimisen elokuvan vuonna 1973. Romaanista on myös tekeillä toinen elokuvaversio, jonka ohjaa Mika Ronkainen. ==Lähteet== ==Kirjallisuutta== * Luokka:Suomalaiset romaanit Luokka:Vuoden 1964 kirjat
Beat

Beat voi tarkoittaa seuraavia asioita: * beat eli beatmusiikki, pop- ja rock- musiikkien genre, joka sai alkunsa Britanniassa 1960-luvulla * Beat, suomalainen yhtye * The Beat, englantilainen ska-yhtye * Beat, King Crimsonin albumi vuodelta 1982 * Beat, Esa Pakarisen albumi vuodelta 1988. Katso myös: * beat-sukupolvi, 1950- ja 1960-luvulla vaikuttanut kirjallis-yhteiskunnallinen liike
Olli

Olli tarkoittaa seuraavia: * Olli, miehen etunimi * Olli, rautatieliikennepaikka Porvoon ja Sköldvikin ratojen erkanemiskohdassa * Olli, kylä Lappajärvellä * Väinö Nuorteva (1889–1967), esiintyi nimimerkillä Olli, suomalainen toimittaja ja pakinoitsija * S/S Olli, vuonna 1920 rakennettu höyrylaiva, alkujaan hinaaja * Olli-palkinto, Suomalaisen Sanomalehtimiesliiton myöntämä palkinto merkittävästä journalistisesta työstä. Sukunimenä: * Egil Olli (s. 1949), norjansaamelainen poliitikko * Harri Olli (s. 1985), suomalainen mäkihyppääjä * Jari Olli (s. 1977), suomalainen kymmenottelija * John B. Olli (1894–1984), amerikansuomalainen kielitieteilijä * Kalevi Olli (s. 1951), suomalainen oopperalaulaja, säveltäjä ja kapellimestari * Petra Olli (s. 1994), suomalainen painija * Simo-Pekka Olli (s. 1985), suomalainen lentopalloilija * Vera Olli (1889–1971), suomalainen kirjailija * Ville-Veikko Olli (s. 1996), suomalainen pesäpalloilija.
Constantius I Chlorus

Gaius Flavius Valerius Constantius (31. maaliskuuta 250 Naissus, Moesia superior – 25. heinäkuuta 306 Eboracum, Britannia secunda) oli Rooman keisari vuosina 305–306. Häntä kutsutaan yleensä lisänimellä Chlorus (kalpea). Hän oli taustaltaan illyrialainen ja oli Konstantinus Suuren isä. Hän palveli keisari Probuksen alaisena ja vuonna 288 keisari Maximianus nimitti hänet pretoriaanikaartin prefektiksi. 1. maaliskuuta 293 Maximianus adoptoi hänet ja nimitti hänet caesariksi. Constantius meni myös naimisiin Maximianuksen tytärpuolen Theodoran kanssa. Constantius erosi entisestä vaimostaan Helenasta. Constantius sai hallittavakseen Gallian ja Britannian. Kun Diocletianus ja Maximianus luopuivat keisarinvallasta Constantiuksesta tuli Rooman valtakunnan länsiosan augustus. Valtakunnan itäosan augustus Galerius vaati että hän valitsi caesarikseen Flavius Valerius Severuksen. Constantius kuoli sotiessaan piktejä vastaan Eburacumissa (nykyinen York). Sotilaat huudattivat pian tämän jälkeen hänen poikansa Konstantinuksen keisariksi. == Perhe == Constantius sai ensimmäisen vaimonsa Helenan kanssa yhden lapsen, Konstantinuksen noin 272–274. Toisen vaimonsa Theodoran kanssa Constantius sai kuusi lasta: *Flavius Dalmatius – konsuli ja kensori (kuoli 337) *Julius Constantius – Galluksen ja Julianus Apostatan isä. (kuoli 337) *Hannibalianus *Flavia Julia Constantia – keisari Liciniuksen vaimo. *Anastasia *Eutropia – keisari Nepotianuksen äiti. ==Kirjallisuutta== * * == Aiheesta muualla == * Roman Emperors – Constantius I Chlorus Luokka:Rooman keisarit Luokka:Pretoriaaniprefektit Luokka:Vuonna 250 syntyneet Luokka:Vuonna 306 kuolleet
Sari Baldauf

Sari Maritta Baldauf (o.s. Niiranen, s. 10. elokuuta 1955 Kotka) on Nokian hallituksen puheenjohtaja ja entinen varatoimitusjohtaja. Baldauf on valmistunut kauppatieteiden maisteriksi Helsingin kauppakorkeakoulusta vuonna 1979. Hän toimi Nokian palveluksessa vuodesta 1983 vuoden 2004 joulukuuhun. Johtokunnan jäseneksi hän tuli ensimmäisen kerran vuonna 1994. Amerikkalainen talouslehti Fortune valitsi Baldaufin Euroopan tärkeimmäksi naisjohtajaksi vuonna 1998. Sama lehti on parhaimmillaan arvostanut hänet maailman naisjohtajien joukossa sijalle 14. Wall Street Journal antoi Baldaufille Euroopan menestyksekkäimmän naisjohtajan tittelin vuonna 2002. Talouselämä- lehti on valinnut Baldaufin Suomen vaikutusvaltaisimmaksi naisjohtajaksi vuosina 2004 ja 2011Hs.fi, viitattu 25.3.2011. Baldauf sijoittui kuudenneksi Suomen Thinkers 20 -listalla Nordic Business Report -lehden valitessa Suomen suurimpia bisnesajattelijoita elokuussa 2012. Vuosina 2020 ja 2021 Talouselämä-lehti valitsi Baldaufin 2. sijalle sadan vaikutusvaltaisimman suomalaisen päättäjänaisen listalleen. Baldauf erosi tammikuussa 2006 Nokian palveluksesta henkilökohtaisista syistä.Talouselämä.fi , viitattu 25.3.2011 Vuonna 2011 hänet valittiin Fortumin hallituksen puheenjohtajaksi kevään yhtiökokouksessa. Vuonna 2018 Baldauf ilmoitti, ettei ole käytettävissä Fortumin hallituksen puheenjohtajaksi. Baldauf on ollut Nokian hallituksen jäsen vuodesta 2018 ja hallituksen varapuheenjohtaja vuosina 2019–2020. Baldauf valittiin Nokian hallituksen puheenjohtajaksi vuoden 2020 yhtiökokouksessa. == Hallitusjäsenyydet yrityksissä == * Nokia Oyj, hallituksen puheenjohtaja 2020 lähtien *Mercedes-Benz Group AG, hallituksen ja nimitysvaliokunnan jäsen *Daimler Truck AG, hallituksen jäsen *Vexve Armatury Oy, hallituksen puheenjohtaja *Teknologiateollisuus ry, hallituksen ja työvaliokunnan jäsen *Fortum, hallituksen puheenjohtaja 2011–2018 *Deutsche Telekom, hallintoneuvoston jäsen vuoteen 2018 asti *Sanoma, hallituksen varapuheenjohtaja vuosina 2005–2009, hallituksen jäsen vuosina 2003–2008 *F-Secure, 2005–2014 *CapMan Oyj, hallituksen jäsen *Hewlett-Packard, 2006–2012 *Savonlinnan Oopperajuhlat Oy (pj.) 2005 lähtien *Elinkeinoelämän Valtuuskunta, hallituksen jäsen *Kansainvälinen lasten ja nuorten säätiö, hallituksen pj. *YIT-Yhtymä Oyj, 2006–2008 == Hallitusjäsenyydet säätiöissä== *International Youth Foundation (USA) *Aalto-yliopisto, hallituksen jäsen ja tarkastusvaliokunnan puheenjohtaja * Liikesivistysrahasto * Suomen Kulttuurirahasto (hallintoneuvosto) * Tukikummit ==Lähteet== == Aiheesta muualla == * Baldauf nimettiin Savonlinnan Oopperajuhlien hallituksen puheenjohtajaksi . 24.5.2005. * SanomaWSOY:n hallitus . 20.12.2006. * Mitä olen oppinut: Sari Baldauf. Ylioppilaslehti 18.5.2006. Luokka:Suomalaiset elinkeinoelämän vaikuttajat Luokka:Nokian henkilöstö Luokka:Vuonna 1955 syntyneet Luokka:Elävät henkilöt
Kesäolympialaiset 1906

Vuoden 1906 kesäolympialaiset, usein välikisoiksi kutsutut, järjestettiin Ateenassa Kreikassa. Kisojen avajaisia vietettiin 22. huhtikuuta ja päättäjäisiä 2. toukokuuta. Kisat pidettiin virallisina nykyaikaisina olympialaisina, mutta Kansainvälinen olympiakomitea riisui ne myöhemmin asemastaan. Ateenan välikisat oli tarkoitus järjestää joka neljäs vuosi, mutta vuoden 1906 välikisat jäivät ainoiksi. Välikisojen tuloksia ei lasketa Kansainvälisen olympiakomitean tuloksiin. Välikisoilla ei ole olympiadin virallista järjestysnumeroa; St. Louisin kisat olivat kolmannet ja Lontoon kisat neljännet. Välikisat olivat kuitenkin tärkeät olympialaisten kannalta, sillä kahdet edelliset olympialaiset oli järjestetty maailmannäyttelyn yhteydessä ja venyneet siksi kuukausien pituisiksi, kun taas Ateenan välikisat vietiin läpi tiukassa aikataulussa. Kisojen menestynein urheilija oli sveitsiläinen ampuja Louis Richardet, joka voitti kisoissa kolme kultaa ja kolme hopeaa. == Lajit == * Ammunta * Uinti * Köydenveto * Painonnosto * Paini * Yleisurheilu * Tennis * Pyöräily * Uimahypyt * Miekkailu * Jalkapallo * Voimistelu * Soutu == Osallistujamaat == * * * * * * * * * * * * * * * * * * * * == Katso myös == * Suomi kesäolympialaisissa 1906 * Vuoden 1906 kesäolympialaisten mitalitaulukko == Lähteet == * Karo Hämäläinen, Ateenasta Ateenaan, Tammi === Viitteet === == Aiheesta muualla == * YLE Elävä arkisto: Ateenasta 1896 Lontooseen 1908 *
Kesäolympialaiset 1908

Vuoden 1908 kesäolympialaiset järjestettiin Lontoossa, Yhdistyneessä kuningaskunnassa. Kisojen avajaiset olivat 27. huhtikuuta ja päättäjäiset 31. elokuuta 1908. Kisat oli myönnetty Roomalle Italiaan, mutta Vesuvius- tulivuoren purkautuminen pakotti Italian sijoittamaan varansa ennemmin tuhojen korjaamiseen. Osallistuneita urheilijoita oli 2 008 ja osallistuneita maita 22. Kisat avasi virallisesti kuningas Edvard VII 50 000 katsojan edessä. Suurin osa kilpailuista käytiin tiiviisti heinäkuun aikana, mutta jo keväällä oli kilpailtu haavipallossa sekä jeu de paumessa, ja taitoluistelukilpailut käytiin vasta lokakuussa. ==Uudistuksia== Kisoja varten Lontooseen rakennettiin varta vasten oma stadioni ja uimahalli. Maratonjuoksun mitta oli ensimmäistä kertaa nykyinen 42 kilometriä ja 195 metriä. Avajaisissa nähtiin ensimmäistä kertaa urheilijoiden lippuparaati. Uusina urheilumuotoina kisoissa nähtiin viestijuoksu, taitoluistelu, moottoriveneily, maahockey, racquets ja rugby. == Lajit == Kisoissa järjestettiin 110 kilpailua 24 urheilumuodossa. * * * * * * * * * * * * * * * * * * * * * * * * == Osallistuneet maat == Vuoden 1908 olympialaisiin osallistui 22 maata. Australia ja Uusi-Seelanti osallistuivat kilpailuihin yhteisellä Australaasian joukkueella. Ensimmäistä kertaa mukana olympialaisissa olivat Turkki, Venäjän keisarikunta ja Suomi. Vuonna 1908 Suomen suuriruhtinaskunta oli osa Venäjän keisarikuntaa ja Turkki Osmanivaltakuntaa. * * * * * * * * * * * * * * * * * * * * * * == Mitalitaulukko == Menestynein maa vuoden 1908 kesäolympialaisissa oli Iso- Britannia. Yksilötasolla eniten olympiavoittoja sai brittiläinen uimari Henry Taylor ja yhdysvaltalainen yleisurheilija Melvin Sheppard, joka saavuttivat kolme olympiavoittoa. ==Kohokohtia== Italialaisen maratonaari Dorando Pietrin dramaattinen loppusuoran kamppailu jäi historiaan, kun ensimmäisenä stadionille tullutta mutta lopen uupunutta Pietriä täytyi kannatella jaloillaan, minkä vuoksi hänet jouduttiin hylkäämään. == Lähteet == == Aiheesta muualla == * YLE Elävä arkisto: Ateenasta 1896 Lontooseen 1908 *
Kesäolympialaiset 1920

Vuoden 1920 kesäolympialaiset järjestettiin Belgian Antwerpenissä vuonna 1920. Kisoihin osallistui 2 626 urheilijaa 29 maasta, jotka kilpailivat 154 eri tapahtumassa. Kyseessä olivat ensimmäiset kisat joissa vannottiin olympiavala, ensimmäisen kerran päästettiin ilmaan kyyhkysiä rauhan symbolisena eleenä ja ensimmäiset kisat, joissa otettiin käyttöön olympialippu. == Lajit == Olympialaisissa kilpailtiin 25 eri lajissa ja 145 eri tapahtumassa. Virallisien lajien ulkopuolella oli näytöslajina korfball. * * * * * * * * * * * * * * * * * * * * * * * * === Näytöslajit === * === Taidelajit === * Taidelajit == Osallistuneet maat == Vuoden 1920 kesäolympialaisiin osallistui 29 maata. Saksa, Itävalta, Bulgaria ja Unkari oli hyllytetty kisoista ensimmäisen maailmansodan vuoksi. * * * * * * * * * * * * * * * * * * * * * * * * * * * * * == Mitalitaulukko == Menestynein maa vuoden 1920 kesäolympialaisissa oli Yhdysvallat. Yksilötasolla eniten olympiavoittoja saavutti italialainen miekkailija Nedo Nadi. == Kohokohtia ja triviaa == * Yhdysvaltojen Duke Kahanamoku voitti toisen perättäisen kultansa 100 metrin vapaauinnissa, lisäksi hän sai kultaa viestistä. * Ranskan Suzanne Lenglen voitti tenniksessä kultaa naisten kaksinpelissä ja sekanelinpelissä sekä pronssia nelinpelissä. * Italian Nedo Nadi hallitsi miekkailua voittamalla kaikkiaan viisi kultamitalia. Hän on ainoa miekkailija, joka on samoissa olympialaisissa voittanut kultaa kaikissa kolmessa miekkailumuodossa: kalvalla, floretilla ja säilällä. * Kaikkien aikojen menestynein kestävyysjuoksija Suomen Paavo Nurmi teki Antwerpenissä olympiadebyyttinsä: tuloksena oli kolme kultaa ja yksi hopea. * Jonni Myyrä johdatti suomalaiset neloisvoittoon keihäässä == Lähteet == == Aiheesta muualla == * Ylen Elävä arkisto: Antwerpenin olympialaiset 1920 *
Eagles of Death Metal

Eagles of Death Metal on yhdysvaltalainen garage rock -yhtye. Yhtyeen johtaja on Jesse Everett Hughes, mutta sen kuuluisin jäsen on Kyuss- ja Queens of the Stone Age -yhtyeistä tunnettu Joshua Homme. Yhtyeen studioalbumit ovat syntyneet pääosin Hughesin ja Hommen kahdenkeskisenä yhteistyönä. Homme ei pääsääntöisesti kuulu yhtyeen livekokoonpanoon, jonka ainoa pysyvä jäsen on ollut Hughes. Nimestään huolimatta Eagles of Death Metal ei ole death metal -yhtye. Nimi perustuu Joshin ja Jessen vitsiin siitä, miltä rockyhtye The Eagles kuulostaisi, jos se yrittäisi soittaa death metallia. == Historia == Yhtye perustettiin Kaliforniassa vuonna 1998 ja se oli mukana Josh Hommen sivuprojektin Desert Sessionsin levyllä The Desert Sessions III/IV, joka julkaistiin samana vuonna. Yhtyeen ensimmäinen oma albumi, Peace, Love, Death Metal, julkaistiin maaliskuussa 2004. Toinen levy Death by Sexy julkaistiin vuonna 2006, ja se toi yhtyeelle vielä suurempaa kaupallista mainetta. Yhtyeen kolmas albumi Heart On julkaistiin 2008. Yhtye vieraili ensimmäisen kerran Suomessa vuonna 2009 ja esiintyi 7. ja 8. heinäkuuta Tavastia-klubilla Helsingissä. Yhtye esiintyi myös Provinssirockissa vuonna 2012. Yhtye esiintyi Pariisissa Bataclan-konserttisalissa, kun siellä tehtiin terrori-isku marraskuussa 2015. Yhtye selviytyi vahingoittumattomana, mutta sen työntekijöistä yksi kuoli. Myöhemmin bändin nokkamies Jesse Hughes on joutunut arvostelun kohteeksi esittämiensä muslimeja koskevien kommenttien vuoksi ja yhtye boikotoiduksi.http://www.washingtontimes.com/news/2016/may/26/jesse- hughes-bataclan-survivors-condemn-eagles-of-/ ==Jäsenet== * Jesse Hughes – kitara, laulu * Josh Homme – basso, kitara, laulu, koskettimet, rummut ===Livemuusikot=== * Dave Catching – kitara * Brian O’Connor – basso, laulu * Joey Castillo – rummut ==Diskografia== === Studioalbumit === * * * * * === DVD:t === * * ==Lähteet== ==Aiheesta muualla== * Eagles of Death Metal Luokka:Yhdysvaltalaiset hard rock -yhtyeet Luokka:Yhdysvaltalaiset garage rock -yhtyeet Luokka:Bluesrock-yhtyeet
Kesäolympialaiset 1924

Vuoden 1924 kesäolympialaiset järjestettiin Pariisissa, Ranskassa. Kisojen avajaiset olivat 4. toukokuuta ja päättäjäiset 27. heinäkuuta 1924. Kisojen yhteydessä järjestettiin Chamonix’n kaupungissa ensimmäistä kertaa erityinen talviurheiluviikko. Tapahtuma oli valtava menestys, ja se julistettiin jälkikäteen ensimmäisiksi talviolympialaisiksi. Aiemmin talvilajeista jääkiekossa ja taitoluistelussa oli kilpailtu kesäolympialaisten yhteydessä. == Lajit == Pariisin olympialaisissa kilpailtiin 20 eri urheilulajissa. * * * * * * * * * * * * * * * * * * * === Näytöslajit === * * * Pallopelit ** Baseball ** Koripallo ** Lentopallo * * Ranskalaiset taistelulajit **Canne de combat ** === Taidelajit === * Taidelajit == Osallistuneet maat == Vuoden 1924 kesäolympialaisiin osallistui 44 maata. Saksa ei saanut järjestelytoimikunnalta kutsua kisoihin, eikä täten voinut osallistua. * * * * * * * * * * * * * * * * * * * * * * * * * * * * * * * * * * * * * * * * * * * * == Mitalitaulukko == Mitalitilaston ensimmäinen vuoden 1924 kesäolympialaisissa oli Yhdysvallat. Eniten olympiavoittoja saavuttaneet urheilijat olivat Suomen Paavo Nurmi viidellä olympiakullalla ja Ville Ritola neljällä olympiavoitolla. == Lähteet == == Aiheesta muualla == * Ylen Elävä arkisto: Pariisin olympialaiset 1924 * Olympialaisten kisain kentiltä, Suomen Kuvalehti, 19.07.1924, nro 29, s. 12, Kansalliskirjaston digitaaliset aineistot * Voittajia juhlitaan, Suomen Kuvalehti, 02.08.1924, nro 31, s. 11, Kansalliskirjaston digitaaliset aineistot *
Pilsner

Pilsner (eli pilsener tai pils) on lager-tyylinen pohjahiivaoluttyyppi. Usein nimitystä käytetään lähes mistä tahansa lagerista. Varsinainen pilsner on kuitenkin tunnistettavissa tavallista lageria tuhdimmasta humaloinnista. Pilsneri taas ei samantapaisesta nimestään huolimatta tavallisesti ole tämän tyyppinen olut. Nimensä olut on saanut Böömissä sijaitsevasta Plzeňin kaupungista (), jossa pilsneriä valmistettiin ensimmäisen kerran teollisesti 5. lokakuuta 1842. Silloin baijerilainen panimomestari Josef Groll käytti Baijerissa keksittyä pohjahiivamenetelmää ja loi oluen, jota tehdään yhä nimellä Pilsner Urquell. Tšekissä valmistettavissa böömiläisissä pilsnereissä käytetään yleensä runsaasti kukkaista ja katkeroista Saaz-humalaa; ne ovat kullankeltaisia ja tasapainoisia. Jälkimaku on usein kuiva. Klassiset saksalaiset pilsnerit ovat kevyempiä ja raikkaampia. ==Pilsneri== Suomessa käytetään usein nimitystä pilsneri miedosta, enintään 2,8 tilavuusprosentin oluesta. Aiemman verolainsäädännön aikana sillä tarkoitettiin yleisesti I-veroluokan olutta eli niin sanottua ykkösolutta. == Katso myös == * Pilsner Urquell ==Lähteet== == Aiheesta muualla == Luokka:Oluttyypit Luokka:Pohjahiivaoluet Luokka:Seulonnan keskeiset artikkelit